Na temelju članka 2. Pravilnika o financijskom izvještavanju u proračunskom računovodstvu (»Narodne novine«, broj 3/15, 93/15, 135/15, 2/17 112/18, 126/19, 145/20 i 32/21), članka 82. Pravilnika o proračunskom računovodstvu i računskom planu (»Narodne novine«, broj 124/14, 115/15, 87/16, 3/18, 126/19 i 108/20) i članka 26., stavka 2., podstavka 8. Statuta, Školski odbor OŠ Milana Langa, na 7. sjednici održanoj ­­­07.12.2021. godine, donosi

**Odluku o raspodjeli rezultata poslovanja za 2020. godinu**

**Članak 1.**

Ovom Odlukom o raspodjeli rezultata poslovanja vrši se raspodjela rezultata koji je Osnovna škola Milana Langa ostvarila na dan 31. prosinca 2020. godine, na način da se utvrđuje način utroška ostvarenog viška i način pokrića ostvarenog manjka.

**Članak 2.**

Osnovna škola Milana Langa na 31.12.2020. godine ostvarila je financijski rezultat, iskazan u godišnjim financijskim izvještajima, u ukupnom iznosu od 1.134.247,85 kn viška prihoda i primitaka. Navedeni višak sastoji se od:

* viška prihoda poslovanja u iznosu od 1.157.816,10 kn i
* manjka prihoda od nefinancijske imovine u iznosu od 23.568,25 kn.

**Članak 3.**

Prema izvorima financiranja, ostvareni su:

* višak prihoda od donacija u iznosu od 1.005.000,00 kn,
* višak vlastitih prihoda u iznosu od 6.718,38 kn,
* višak iz posebnih namjena u iznosu od 128.800,91 kn i
* višak iz izvora pomoći u iznosu od 17.296,81kn
* manjak prihoda iz izvora financiranja Grada Samobora (neplaćeni računi iz gradskih izvora financiranja) u iznosu od 23.568,25 kn,

a što ukupno daje višak prihoda i primitaka raspoloživ u narednom periodu u iznosu od 1.134.247,85 kn.

**Članak 4.**

Za iznos od 23.568,25 kn umanjuje se manjak prihoda od nefinancijske imovine uz istodobno povećanje manjka prihoda poslovanja u istom iznosu.

**Članak 5.**

Manjak prihoda iz izvora financiranja Grada Samobora u iznosu od 23.568,25 kn pokriven je plaćanjem računa putem lokalne riznice u siječnju 2021. godine.

Višak prihoda od donacija u iznosu od 1.005.000,00 kn uvrstit će se u proračun 2024. godine kada se planira izgradnja školske sportske dvorane.

Višak vlastitih prihoda u iznosu od 6.718,38 kn će se utrošiti za nabavku knjiga za potrebe školske knjižnice.

Viškovi iz izvora pomoći za projekte „Imam stav“, za našu zadrugu „Plemka“, za održavanje manifestacije ljekovitog bilja i za jedan dio ostvarenog nenamjenskog viška iz ovoga izvora, utrošit će se za namjenski za održavanje radionica i putne troškove, za materijal i sirovine, te za materijal i usluge za tekuće i investicijsko održavanje.

Višak prihoda iz izvora posebnih namjena će se utrošiti za potrebe financiranja plaća i eventualnih prekovremenih sati zaposlenih u produženom boravku, kao i za sve ostale materijalne troškove koji se pred kraj godine neće moći podmiriti iz gradskih izvora financiranja te za nabavu nefinancijske imovine kao što je namještaj u učionicama produženog boravka, te sustav video nadzora.

**Članak 6.**

Ova odluka stupa na snagu danom donošenja.

KLASA: 602-02/21-23/04

URBROJ:238-27-15-03/1-21-1

Bregana, 07.12.2021.

Predsjednica školskog odbora Ravnatelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Sanja Rapljenović, prof Igor Matijašić, prof.